Komisijos sprendimas
1999 m. gruodžio 17 d.
iš dalies keičiantis Sprendimą 97/468/EB dėl trečiųjų šalių įmonių, iš kurių valstybės narės leidžia importuoti laukinių medžiojamų gyvūnų mėsą, laikinų sąrašų
(pranešta dokumentu Nr. C(1999) 4675)
(tekstas svarbus EEE)
(2000/76/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Sprendimu 98/603/EB [2], ypač jo 2 straipsnio 1 dalį,
kadangi:
(1) Komisijos sprendimu 97/468/EB [3] buvo sudaryti laikini įmonių, perdirbančių laukinių medžiojamų gyvūnų mėsą, sąrašai;
(2) kadangi Latvija atsiuntė įmonių, perdirbančių laukinių medžiojamų gyvūnų mėsą, sąrašą, kurios, atsakingų valdžios institucijos liudijimu, atitinka Bendrijos taisykles;
(3) kadangi dėl to gali būti sudarytas laikinas laukinių medžiojamų gyvūnų mėsą perdirbančių Latvijos įmonių sąrašas;
(4) kadangi šiame Sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas įterpiamas į Sprendimo 97/468/EB priedą.
2 straipsnis
Šis sprendimas taikomas nuo 1999 m. gruodžio 15 d.
3 straipsnis
Šis sprendimas yra skirtas valstybėms narėms.
Priimta Briuselyje, 1999 m. gruodžio 17 d.